Flukten til Watership

Flukten til Watership (engelsk Watership Down) er en roman fra 1972 av den engelske forfatteren Richard Adams om en liten gruppe kaniner. Den ble utgitt på norsk i 1978 som Flukten til Watership på Dreyers forlag, (). Oversettelsen var ved Ellinor Prydz og Eric Cameron Haug. 

Boken har sitt navn fra området kaninene kommer til, Watership Down, en ås nord i Hampshire i England, i nærheten av der Adams vokste opp. Historien er basert på en samling fortellinger som Adams fortalte til barna sine. 

Skildringen av kaninenes reise fra en truet skog til et tryggere sted er en antropomorf fortelling hvor kaninene har menneskelige egenskaper, og dertil har sitt eget språk, mytologi og historie – selv om de samtidig lever i sitt naturlige miljø.Watkins, Tony og Sutherland, Zena (1995): «Contemporary Children’s Literature (1970–present)» i: Children’s Literature, an illustrated history. Red. Peter Hunt. Oxford University Press. ISBN 0-19-212320-3 Boken regnes som en barnebok og kan ses på som en heltefortelling og flukt- eller eventyrreise. Boken berører også tema som frigjøring, overlevelse, ledelse, politisk ansvarlighet, inkludering og selvbestemmelsesrett. 

Boken var Richard Adams' første roman. Den ble raskt populær og mottok barnebokprisen Carnegie Medal. Boken er filmet tre ganger, som animasjonsfilm for kino i 1978, som tv-serie i 1999–2001, og som miniserie utgitt på BBC og Netflix i 2018. Den er også bearbeidet for teater og som videospill. Den har blitt kritisert for rollen de kvinnelige kaninene er tildelt i boka  («a classic example of the male-oriented 'quest' book, with a highly conventional range of characters»).Hunt, Peter (1994): An Introduction to Children’s Literature. Oxford University Press. ISBN 0-19-289243-6

I oppfølgeren "Tales from Watership Down" (1996), er de kvinnelige kaninene gitt en mer fremtredende rolle.
 Referanser 

 Eksterne lenker 


Kategori:Bøker fra 1972
Kategori:Britiske barnebøker
Kategori:Carnegie Medal in Literature